Zápisnica č. 9/2018

**z verejného zasadnutia Obecného zastupiteľstva konaného**

**dňa 10. októbra 2018 o 15,00 hod. na Obecnom úrade v Dolnom Hričove**

|  |  |
| --- | --- |
| **Prítomní:** | |
| *Starosta obce*: | Ing. Peter Zelník |
| *Poslanci OZ*: | Ing. Michal Ballay, PhD. (prítomný od 5. bodu programu)  prof. Dr. Ing. Martin Decký  Štefan Hôrečný  Bibiána Odváhová (prítomná od 9. bodu programu)  Marta Rašovcová  Ing. Jozef Vršanský |
| Ospravedlnení:Zamestnanci OcÚ: | Ján Hrazdíra  Marián Medzihorský  Ing. Simona Smolková |
| *Hlavný kontrolór obce:* | Mária Rapánová |
| *Hostia:* | podľa prezenčnej listiny |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie Obecného zastupiteľstva v Dolnom Hričove *(„ďalej len OZ“)* otvoril a viedol *starosta obce, Ing. Peter Zelník*. Privítal všetkých prítomných.

Ing. Peter Zelník, starosta obce, skonštatoval, že zasadnutie sa koná v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 5 poslancov, čím bolo OZ uznášaniaschopné. Rokovanie sa riadilo nasledujúcim programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Rozpočet r. 2018 – 8. zmena, prerozdelenie RF z minulých rokov
6. Predĺženie platnosti Municipálneho úveru – Superlinka, Zmluva o Kontokorentnom úvere 02/27/12
7. Návrh VZN obce Dolný Hričov č. 3/2018 o miestnom poplatku za rozvoj
8. Žiadosť o finančný príspevok – Slovenský zväz telesne postihnutých ZO Bytča
9. Žiadosť o vybudovanie obecného vodovodu a dodávok pitnej vody – obyvatelia ul. Na Šefranicu
10. Zámer zriadiť vecné bremeno z dôvodu hodného osobitného zreteľa – parc. KN – C č. 149/15 v k. ú. Peklina – p. Peter Komačka
11. Žiadosť o súhlas so zámenou a odpredajom pozemkov – Bc. Rudolf Jagnešák
12. Schválenie geometrických plánov v k. ú. Dolný Hričov a v k. ú. Peklina
13. Projekt „WIFI pre Teba“
14. Informácia k stavu nevysporiadaných pozemkov v obci Dolný Hričov
15. Informácie starostu obce
16. Informácie zástupcu starostu, hlavného kontrolóra, poslancov a predsedov komisií
17. Diskusia
18. Rekapitulácia prijatých uznesení
19. Záver

**Uznesenie č. 126/2018**

*Obecné zastupiteľstvo v Dolnom Hričove*

*schvaľuje:*

*program zasadnutia Obecného zastupiteľstva.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| Ospravedlnení poslanci (menovite): | 4 poslanci - Ing. Michal Ballay, PhD., Ján Hrazdíra, Marián Medzihorský, Bibiána Odváhová |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, Ing. Peter Zelník, pracovníčku obecného úradu *Ing. Simonu Smolkovú*, za overovateľov poslancov OZ *p. Pavla Ballaya a p. Štefana Hôrečného.*

**Uznesenie č. 127/2018**

*Obecné zastupiteľstvo v Dolnom Hričove*

*schvaľuje:*

*zapisovateľku Ing. Simonu Smolkovú a overovateľov zápisnice poslancov obecného zastupiteľstva p. Pavla Ballaya a p. Štefana Hôrečného.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| Ospravedlnení poslanci (menovite): | 4 poslanci - Ing. Michal Ballay, PhD., Ján Hrazdíra, Marián Medzihorský, Bibiána Odváhová |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 8/2018. K zápisnici č. 8/2018 z verejného zasadnutia obecného zastupiteľstva konaného dňa 24. augusta 2018 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 128/2018**

*Obecné zastupiteľstvo v Dolnom Hričove*

*schvaľuje:*

*zápisnicu č. 8/2018 z verejného zasadnutia obecného zastupiteľstva konaného dňa 24. augusta 2018.*

|  |  |
| --- | --- |
| Prítomní poslanci (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| Ospravedlnení poslanci (menovite): | 4 poslanci - Ing. Michal Ballay, PhD., Ján Hrazdíra, Marián Medzihorský, Bibiána Odváhová |
| Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 110 – 125/2018 z verejného zasadnutia obecného zastupiteľstva konaného dňa 24. augusta 2018. Z radov poslancov neboli prednesené žiadne pozmeňujúce a doplňujúce návrhy.

Ing. Peter Zelník, starosta obce, informoval poslancov, že uznesenie č. 114/2018, ktorým bol starosta obce poverený zorganizovať pracovné stretnutie s JUDr. Petrom Vachanom za účelom riešenia vlastníckych vzťahov za prítomnosti poslancov a vlastníkov dotknutých pozemkov bolo splnené. Pracovné stretnutie sa konalo dňa 19. septembra 2018 o 15,00 hod. na obecnom úrade. Uznesením č. 122/2018 bolo uložené uskutočniť stretnutie obecnej rady a konateľa spoločnosti LK STAR, s. r. o.. za účelom doriešenia zmluvy o výpožičke časti nehnuteľnosti – pozemok parc. KN – C č. 682/5, druh pozemku ostatné plochy o výmere 23 083 m2, k. ú. Dolný Hričov, na ktorom sú umiestnené prvky detského ihriska. Stretnutie sa malo konať dňa 10. októbra 2018 o 14,30 hod. na obecnom úrade. Konateľ spoločnosti LK STAR, s. r. o. sa vopred ospravedlnil.

|  |  |
| --- | --- |
| **Uznesenie č. 129/2018**  *Obecné zastupiteľstvo v Dolnom Hričove*  *berie na vedomie:*  *vyhodnotenie plnenia uznesení č. 110 – 125/2018 z verejného zasadnutia obecného zastupiteľstva konaného dňa 24. augusta 2018.* |  |
|  |  |

**K bodu 5:**

**Rozpočet r. 2018 – 8. zmena, prerozdelenie RF z minulých rokov**

P. Rudolfa Sládková, pracovníčka OcÚ, predniesla návrh na 8. úpravu finančného rozpočtu na rok 2018 a zmenu použitia rezervného fondu z minulých rokov na úhradu faktúry za plynové piecky a úhradu faktúr na kamenivo a výkon strojov pri rekonštrukcii MK v Pekline.

**Uznesenie č. 130/2018**

*Obecné zastupiteľstvo v Dolnom Hričove*

*berie na vedomie:*

*rozpočet rok 2018 – 8. zmenu.*

**Uznesenie č. 131/2018**

*Obecné zastupiteľstvo v Dolnom Hričove*

*schvaľuje*

*zmenu použitia rezervného fondu z minulých rokov na:*

*- úhradu faktúry za plynové piecky pre Zdravotné stredisko, pob. Slovenskej pošty, a. s., Kaderníctvo Hanuliaková a Pohostinstvo Vrtuľa v Dolnom Hričove v celkovej výške 4 629,08 €,*

*- úhradu faktúr za kamenivo a výkon strojov pri rekonštrukcii MK v Pekline vo výške 4 557,42 € z dôvodu havarijného stavu (bežné výdavky).*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Prítomní poslanci (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský | | Ospravedlnení poslanci (menovite): | 3 poslanci - Ján Hrazdíra, Marián Medzihorský, Bibiána Odváhová | | Hlasovali za (menovite): | 5 poslancov – Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský | | proti (menovite): | 0 poslancov | | zdržali sa (menovite): | 1 poslanec – Ing. Michal Ballay, PhD. | |  |

**K bodu 6:**

**Predĺženie platnosti Municipálneho úveru – Superlinka, Zmluva o Kontokorentnom úvere 02/27/12**

P. Rudolfa Sládková, pracovníčka OcÚ, predložila návrh uznesenia k predĺženiu platnosti Municipálneho úveru – Superlinka, Zmluvu o kontokorentnom úvere 02/27/12.

**Uznesenie č. 132/2018**

*Obecné zastupiteľstvo v Dolnom Hričove*

*schvaľuje:*

* *predĺženie platnosti Municipálneho úveru – Superlinka, Zmluva o kontokorentnom úvere 02/27/12 do 31. 10. 2019,*
* *zabezpečenie termínovaného úveru vlastnou bianko zmenkou obce Dolný Hričov.*

|  |  |
| --- | --- |
| Prítomní poslanci (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci - Ján Hrazdíra, Marián Medzihorský, Bibiána Odváhová |
| Hlasovali za (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 7:**

**Návrh VZN obce Dolný Hričov č. 3/2018 o miestnom poplatku za rozvoj**

Ing. Peter Zelník, starosta obce, informoval o zmenách v návrhu VZN obce Dolný Hričov č. 3/2018 o miestnom poplatku za rozvoj. Ing. Michal Ballay, PhD., informoval, že na formu údaju upravenú v čl. III ods. 1. písm. a. – poplatok sa neurčuje – upozornil už na predchádzajúcom zasadnutí obecného zastupiteľstva. Ďalej uviedol, že v návrhu VZN nie je informácia o tom, na čo budú finančné prostriedky z poplatku na rozvoj použité. Ing. Peter Zelník, starosta obce, reagoval, že v zákone je uvedené na čo môžu byť finančné prostriedky z poplatku za rozvoj použité.

**Uznesenie č. 133/2018**

Obecné zastupiteľstvo v Dolnom Hričove po prerokovaní predmetu návrhu

*berie na vedomie:*

*návrh VZN obce Dolný Hričov č. 3/2018 o miestnom poplatku za rozvoj.*

**K bodu 8:**

**Žiadosť o finančný príspevok – Slovenský zväz telesne postihnutých ZO Bytča KN – C č.**

Ing. Peter Zelník, starosta obce, informoval o žiadosti o finančný príspevok, ktorú predložila organizácia Slovenský zväz telesne postihnutých Bytča.

P. Mária Rapánová, hlavná kontrolórka, navrhla, aby poslanci OZ schválili finančný príspevok aspoň vo výške 100,- €, keďže v organizácii sa súčasne združuje 90 členov rôzneho vekového a sociálneho zloženia.

P. Štefan Hôrečný informoval, že finančný príspevok obec poskytuje každý rok vo výške 50,- €.

**Uznesenie č. 134/2018**

*Obecné zastupiteľstvo v Dolnom Hričove*

*schvaľuje:*

*finančný príspevok vo výške 50,- € pre Slovenský zväz telesne postihnutých ZO Bytča.*

|  |  |
| --- | --- |
| Prítomní poslanci (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci - Ján Hrazdíra, Marián Medzihorský, Bibiána Odváhová |
| Hlasovali za (menovite): | 6 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 9:**

**Žiadosť o vybudovanie obecného vodovodu a dodávok pitnej vody – obyvatelia ul. Na Šefranicu**

Ing. Peter Zelník, starosta obce, informoval o žiadosti o vybudovanie obecného vodovodu a dodávok pitnej vody, ktorá bola doručená obyvateľmi ul. Na Šefranicu dňa 10. 09. 2018 do podateľne obecného úradu.

P. Štefan Hôrečný sa informoval, či už obec realizovala nejaké kroky k vybudovaniu obecného vodovodu na ul. Na Šefranicu. Ing. Peter Zelník, starosta obce, reagoval, že vodovod môže byť vedený buď zo strany od poľnohospodárskeho družstva alebo od spoločnosti Erste Group Immorent Slovensko, a. s.. Pavol Ballay sa informoval, či majú záujem o vodovod všetci obyvatelia predmetnej ulice. Ing. Peter Zelník, starosta obce, reagoval, že áno. Ďalej odporučil, aby sa vybudovanie obecného vodovodu na ul. Na Šefranicu riešilo v novom volebnom období. Je potrebné, aby obec komunikovala so spoločnosťou Severoslovenské vodárne a kanalizácie, a. s. „ďalej len SEVAK“, aby sa projekt zaradil do investičného plánu SEVAKu a obec predložila spracovanú projektovú dokumentáciu, právoplatné stavebné povolenie a preukázala právny vzťah k pozemkom, po ktorých bude trasa nového vodovodu.

Prof. Dr. Ing. Martin Decký informoval, že na ul. Na Šefranicu bol vykonaný aj rozbor pitnej vody. P. Bibiána Odváhová reagovala, že dodávka pitnej vody je pre obyvateľov veľmi dôležitá a nevyhnutná. P. Štefan Hôrečný navrhol, aby pred realizáciou budovania vodovodu boli s obyvateľmi uzatvorené zmluvy o budúcich zmluvách. Ing. Michal Ballay, PhD. upozornil na verejný záujem. Obce a mestá sa zaviazali, že do roku 2020 bude mať každý prístup k pitnej vode.

Prof. Dr. Ing. Martin Decký navrhol, aby poslanci podporili žiadosť obyvateľov ul. Na Šefranicu. Poslanci pristúpili k hlasovaniu.

**Uznesenie č. 135/2018**

*Obecné zastupiteľstvo v Dolnom Hričove*

*schvaľuje:*

*zámer vybudovať obecný vodovod a zabezpečiť dodávku pitnej vody na ul. Na Šefranicu s prípravou projekčných prác v roku 2019.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 10:**

**Zámer zriadiť vecné bremeno z dôvodu hodného osobitného zreteľa – parc. KN – C č. 149/15 v k. ú. Peklina – p. Peter Komačka**

Ing. Peter Zelník, starosta obce, informoval, že na predchádzajúcich zasadnutiach OZ bol schválený zámer priameho predaja majetku obce pre p. Komačku a pre p. Jancíkovú. Keďže medzi žiadateľmi došlo k rozchodu, uzatvorená Kúpna zmluva medzi obcou a p. Komačkom musí byť zrušená dohodou oboch strán o zrušení kúpnej zmluvy. Z toho dôvodu musí byť zrušené uznesenie č. 79/2018, ktorým obecné zastupiteľstvo dňa 13. júna 2018 určilo a schválilo predaj predmetného pozemku a musí byť zverejnený nový zámer zriadiť vecné bremeno pre p. Komačku za odplatu v rovnakej výške, ako bola kúpna cena v kúpnej zmluve, a to vo výške 1 100,50 € ako prípad hodný osobitného zreteľa.

**Uznesenie č. 136/2018**

*Obecné zastupiteľstvo v Dolnom Hričove*

*schvaľuje:*

*zrušenie uznesenia č. 79/2018 z verejného zasadnutia obecného zastupiteľstva zo dňa 13. júna 2018.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 137/2018**

*Obecné zastupiteľstvo v Dolnom Hričove*

*schvaľuje:*

***zámer*** *zriadenia vecného bremena in rem spočívajúceho v práve prechádzať pešo, motorovými vozidlami (osobnými i nákladnými) aj nemotorovými vozidlami, strojmi a mechanizmami a v práve uloženia inžinierskych sietí vrátane vykonania potrebných úkonov pri ich výstavbe, údržbe, oprave, rekonštrukcii a modernizácii k novovytvorenej parcele CKN parc. č. 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v katastrálnom území Peklina, okres Žilina v prospech Petra Komačku, nar. ......................., trvale bytom Mikuláša Nigriniho 3256/14, 010 01 Žilina a každodobého vlastníka nehnuteľnosti – pozemku registra „C“ parc. č. 149/13 zastavaná plocha a nádvorie o výmere 781 m2 zapísaného Okresným úradom Žilina, katastrálnym odborom na liste vlastníctva č. 274 pre k. ú. Peklina, obec Dolný Hričov, okres Žilina a to za odplatu vo výške 1100,50 EUR* ***ako prípad hodný osobitného zreteľa*** *postupom v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 11**

**Žiadosť o súhlas so zámenou a odpredajom pozemkov – Bc. Rudolf Jagnešák**

Ing. Peter Zelník, starosta obce, informoval o žiadosti Bc. Rudolfa Jagnešáka o súhlas so zámenou a odpredajom pozemkov, ktorá bola doručená dňa 30. augusta 2018 do podateľne obecného úradu.

Ďalej informoval, že obecná rada odporučila zobrať žiadosť na vedomie. Navrhol, aby žiadosť bola predložená novému obecnému zastupiteľstvu, keďže táto časť obce – plánovaná ul. Zemianska je pre obyvateľov citlivou záležitosťou.

**Uznesenie č. 138/2018**

*Obecné zastupiteľstvo v Dolnom Hričove*

*schvaľuje:*

súhlas so zámenou a odpredajom pozemkov – Bc. Rudolf Jagnešák.

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 0 poslancov |
| proti (menovite): | 0 poslancov |
| zdržali sa (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |

**UZNESENIE ZNIE:**

**Uznesenie č. 138/2018**

*Obecné zastupiteľstvo v Dolnom Hričove*

*neschvaľuje:*

súhlas so zámenou a odpredajom pozemkov – Bc. Rudolf Jagnešák.

**K bodu 12**

**Schválenie geometrických plánov v k. ú. Dolný Hričov a v k. ú. Peklina**

Ing. Peter Zelník, starosta obce, predložil geometrické plány na rozčlenenie pozemku v k. ú. Dolný Hričov – pri rodinných domoch za p. Turekom a pozemku v k. ú. Peklina – tzv. Panská záhrada.

**Uznesenie č. 139/2018**

*Obecné zastupiteľstvo v Dolnom Hričove*

*schvaľuje:*

*vypracovanie geometrického plánu č. na určenie vlastníckych práv k nehnuteľnostiam p. č. 941/3, 942/3, 1052/212 a rozdelenie pozemku p. č. 944/3-5, 947/43-46 v k. ú. Dolný Hričov.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 140/2018**

*Obecné zastupiteľstvo v Dolnom Hričove*

*schvaľuje:*

*vypracovanie geometrického plánu pozemku parc. KN – C č. 149/1 v k. ú. Peklina.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 13**

**Projekt „WIFI pre Teba“**

**Ing. Peter Zelník, starosta obce, informoval poslancov obecného zastupiteľstva o projekte WIFI pre Teba z Úradu vlády. V súvislosti s pripravovaným projektom je možné podanie žiadosti na vybudovanie bezplatných WIFI zón v obciach s príspevkom max. 15 000,- € pri 5 % - nej spoluúčasti obce. Bezplatné WIFI zóny môžu byť pri obecnom úrade, základnej škole, športovom areáli. P. Bibiána Odváhová informovala, že základná škola má internet zadarmo. Ing. Peter Zelník, starosta obce informoval, že obecná rada odporučila schváliť zapojenie sa do projektu.**

**Uznesenie č. 141/2018**

*Obecné zastupiteľstvo v Dolnom Hričove*

*schvaľuje:*

*predloženie projektovej žiadosti o NFP (nenávratný finančný príspevok) na SO OP II (Sprostredkovateľský orgán pre Operačný program Integrovaná infraštruktúra) za obec Dolný Hričov pre projekt WIFI pre Teba v rámci výzvy Úradu vlády (kód výzvy: OPII-2018/7/1-DOP) s výškou maximálneho celkového spolufinancovania projektu zo strany žiadateľa 750,- € z celkových oprávnených výdavkov 15 000,- €.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Ing. Peter Zelník, starosta obce, informoval, že projekt na kamerový systém nebol schválený.**

**K bodu 14**

**Informácia k stavu nevysporiadaných pozemkov v obci Dolný Hričov**

**Ing. Peter Zelník, starosta obce, informoval, že dňa 19. septembra 2018 bolo uskutočnené pracovné stretnutie s poslancami OZ, s JUDr. Petrom Vachanom a dotknutými osobami. Ďalej informoval, že sa dal vyhotoviť tzv. výkupový elaborát pozemku na ul. Športová. Podotkol, že problém nevysporiadaných pozemkov sa dotýka aj ďalších ulíc v obci. Asfaltový povrch na ul. Športová zaberá plochu o výmere 2 357 m2. Túto časť pozemku má obec záujem vysporiadať. Odporučil, aby nové obecné zastupiteľstvo vyčlenilo pri schvaľovaní rozpočtu na rok 2019 finančné prostriedky na vysporiadanie všetkých nevysporiadaných ulíc.**

**P. Štefánia Kováčiková uviedla, že sa už 8 rokov snaží o vysporiadanie pozemku na ul. Športová. Myslí si, že bola zavádzaná. Mali byť predložené návrhy na vysporiadanie. Poukázala na vydávanie nových stavebných povolení na ul. Športová.**

**Prof. Dr. Ing. Martin Decký si myslí, že už dávno mohli byť vypracované aj kúpne zmluvy. Nesúhlasí s kúpnou cenou nižšou ako 15,18 € / m2, ktorá je stanovená v znaleckom posudku. Taktiež poukázal na veľkorysosť obce, ktorá má záujem a snahu vysporiadať pozemok.**

**Ing. Peter Zelník, starosta obce, informoval, že ak obec má odkúpiť pozemok za sumu 15,18 € / m2, praje si, aby aj vlastníci susedných rodinných domov odkúpili pozemky za sumu 15,18 € / m2. Ďalej informoval, že obci sa podarilo za toto volebné obdobie znížiť dlh obce. Prof. Dr. Ing. Martin Decký sa informoval, čo bráni poslancom OZ, aby schválili vypracovanie kúpnych zmlúv. P. Štefan Kováčik podotkol, že poslancov OZ zvolili obyvatelia, preto by mali konať v ich prospech. P. Bibiána Odváhová upozornila, že sa stretáva s názorom, aby obec pozemok na ul. Športová neodkúpila, pretože materská škola je na spadnutie. P. Renáta Kováčiková si myslí, že na vysporiadanie pozemkov by mali byť použité aj finančné prostriedky získané z kultúrnych podujatí.**

**Ing. Michal Ballay, PhD. upozornil, že sa nikdy nevyjadril, aby obec pozemok odkúpili za sumu 3,- € / m2. V zápisnici č. 8/2017 je uvedené, že suma 3,32 € / 1m2 je stanovená zákonom ako minimálna a suma 18,- € / m2 je maximálna výška. V zápisnici je tiež uvedené, že si myslí, že suma za pozemok sa bude pohybovať v rozmedzí 14,- € až 16,- € / m2. Odporučil, aby si každý čítal celé znenie uvedené v zápisnici. Prof. Dr. Ing. Martin Decký reagoval, že niektorí ľudia si nečítajú celú zápisnicu a chytia sa jednej sumy.**

**Ing. Peter Zelník, starosta obce, navrhol, aby sa poslanci OZ dohodli akou formou sa pozemok vysporiada. Prof. Dr. Ing. Martin Decký navrhol schváliť vypracovanie zmlúv konkrétne s p. Štefániou Kováčikovou a p. Štefániou Chlebúchovou. Ing. Peter Zelník, starosta obce, požiadal poslancov, aby predniesli svoj návrh na vysporiadanie pozemku. Prítomní poslanci sa zhodli na vysporiadaní pozemku pod asfaltovou plochou, za sumu 15,18 € / m2, formou splátkového kalendára. Upozornil poslancov OZ a žiadateľky na podanie návrhu na vklad na Okresný úrad Žilina – katastrálny odbor, nakoľko sa v tomto prípade nejedná len o dvoch vlastníkov. V prípade iných požiadaviek Okresného úradu Žilina – katastrálneho odboru si musia byť vedomí dlhšieho trvania procesu povolenia návrhu na vklad, pretože až po povolení návrhu na vklad dôjde k úhrade za ich podiel na pozemku podľa podpísanej zmluvy.**

**Ing. Peter Zelník, starosta obce, informoval, že zmluvy budú vypracované do 30 kalendárnych dní od zasadnutia – do 09. novembra 2018.**

**Uznesenie č. 142/2018**

*Obecné zastupiteľstvo v Dolnom Hričove*

*schvaľuje:*

*vypracovanie návrhu zmluvy o odkúpenie pozemku na ul. Športová pod asfaltovou plochou od p. Štefánie Kováčikovej a p. Štefánie Chlebúchovej vo výške 15,18 € / m2.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 15**

**Informácie starostu obce**

Ing. Peter Zelník, starosta obce, poďakoval všetkým za spoluprácu počas volebného obdobia 2014 – 2018. Tiež oznámil poslancom OZ, že sa ešte uskutoční 1 verejné zasadnutie OZ pred voľbami, na ktorom by sa rád poďakoval poslancom OZ.

Ing. Peter Zelník, starosta obce, informoval o žiadosti p. Aleny Fedorovej o povolenie rekonštrukcie kúpeľne, ktorá bola doručená dňa 05. septembra 2018 do podateľne obecného úradu.

P. Zuzana Sobolová sa poďakovala za hlasy pri prideľovaní bytu, ktoré jej poslanci dali v tajnom hlasovaní.

Ing. Peter Zelník, starosta obce, dal slovo Ing. arch. Vladimírovi Barčiakovi.

Ing. arch. Vladimír Barčiak informoval o aktuálnom stave spracovania nového územného plánu. Prerokovaný je návrh ÚPN O Dolný Hričov, ktorý vypracoval Ing. arch. Peter Krajč. Ing. arch. Vladimír Barčiak si myslí, že to ešte chvíľu potrvá, kým bude schválený nový ÚPN O Dolný Hričov. V súčasnosti sa ešte čaká na niektoré dôležité vyjadrenie štátnych inštitúcií. Niektoré inštitúcie majú záporné stanoviská k návrhu ÚPN O Dolný Hričov. Je potrebné dať vypracovať „Správu o hodnotení strategického dokumentu Územný plán obce Dolný Hričov“ v zmysle zákona č. 24/2006 Z. z. o posudzovaní vplyvov na životné prostredie v znení neskorších predpisov. Predpokladaný termín schválenia ÚPN obce Dolný Hričov rok 2019.

**Uznesenie č. 143/2018**

*Obecné zastupiteľstvo v Dolnom Hričove*

*schvaľuje:*

*žiadosť p. Aleny Fedorovej o povolenie rekonštrukcie kúpeľne v bytovom dome 16 b. j. na ul. Školská.*

|  |  |
| --- | --- |
| Prítomní poslanci (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Marián Medzihorský |
| Hlasovali za (menovite): | 7 poslancov – Ing. Michal Ballay, PhD., Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 16**

**Informácie zástupcu starostu, hlavného kontrolóra, poslancov a predsedov komisií**

Prof. Dr. Ing. Martin Decký pochválil prácu členov Združenia priateľov Hričovského hradu a navrhol ich oceniť za ich prácu, napríklad udelením čestného občianstva.

P. Štefan Hôrečný sa informoval, čo si myslí Ing. arch. Vladimír Barčiak, ako dlho bude trvať vypracovanie ÚPN O Dolný Hričov. Obec prichádza o dotáciu. Ing. arch. Vladimír Barčiak reagoval, že so subjektmi, ktoré vzniesli záporné stanoviská, resp. nezmyselné pripomienky, bude uskutočnené stretnutie.

P. Daniela Ďuriníková sa informovala, či bude zvýšená aj suma za vypracovanie ÚPN O Dolný Hričov. Ing. arch. Vladimír Barčiak reagoval, že si myslí, že Ing. arch. Peter Krajč bude požadovať vyššiu sumu.

**K bodu 17**

**Diskusia**

P. Štefánia Kováčiková sa informovala, či môže dostať zápisnicu z pracovného stretnutia zo dňa 19. 09. 2018.

P. Daniela Ďuriníková sa informovala, či má p. Držíková právo mať zjazd z cestu I/61 do záhrady. P. Štefan Hôrečný uviedol, že uvedený problém je záležitosťou Správy ciest. Myslí si, že občanom treba pomáhať a nekomplikovať im úsilie pri výstavbe.

P. Daniela Ďuriníková sa ďalej poďakovala za odvoz plechovej búdy zo športového areálu.

P. Renáta Kováčiková požiadala o opravu listu, v ktorom bola informácia pre spoločnosť LK STAR, s. r. o. a druhá informácia sa týkala združenia SiriuS-STAR, o. z.. Ďalej sa poďakovala za podraz v športovom areáli – poskytovanie občerstvenia Športovým klubom ŠK Dolný Hričov.

Ing. Peter Zelník, starosta obce, uviedol, že sa nejednalo o podraz a nebolo to úmyselné voči jej osobe a prevádzke v Pohostinstve Vrtuľa.

Informoval prítomných poslancov OZ, že dňa 06. 10. 2018 uskutočnil ŠK Dolný Hričov turnaj prípraviek. Z tohto podujatia ŠK Dolný Hričov zvýšilo občerstvenie, ktoré chceli zástupcovia dopredať v nedeľu na zápase žiakov s OKF Ovčiarsko. Nikto nemal záujem na nikoho robiť podraz, ako spomínala p. Renáta Kováčiková. Ospravedlnil sa SMS a ešte sa ospravedlní listom. Predaj občerstvenia nebol proti nikomu, ani sa nikto nechcel obohatiť. P. Tomáš Sládek reagoval, že získané finančné prostriedky boli venované pre deti ŠK Dolný Hričov. Ing. Peter Zelník, starosta obce, uviedol, že vypočíta rozdiel financií – 71,88 € a tento poukáže v otvorenom liste pre spoločnosť LK STAR, s. r. o. zo svojich osobných financií v ich prospech.

P. Renáta Kováčiková sa informovala na vyúčtovanie podujatia „Dolnohričovské majstrovstvá vo varení fazuľovice“ – 3. ročník.

P. Štefan Kováčik informoval, že ho prekvapila správa o činnosti Športového klubu ŠK Dolný Hričov. Myslí si, že v správe by malo byť uvedené aj to, na čo boli finančné prostriedky použité. Ing. Peter Zelník, starosta obce a predseda Športového klubu ŠK Dolný Hričov reagoval, že pri schvaľovaní rozpočtu na rok 2018 predložil návrh rozpočtu na daný rok o tom, ako bude dotácia použitá. O čerpaní finančných prostriedkov je vždy informovaný Výbor ŠK Dolný Hričov a jeho členovia budú o využití finančných prostriedkov informovaní na Valnom zhromaždení ŠK Dolný Hričov, ktoré bude v mesiaci január alebo február v roku 2019. P. Štefan Kováčik informoval, že o týchto skutočnostiach veľmi dobre vie a ako bývalý člen Výboru ŠK Dolný Hričov bol o návrhu aj informovaný. Zároveň Ing. Peter Zelník, starosta obce informoval poslancov OZ, že nemá dôvod ich neinformovať. Priebežne tak robil počas celého volebného obdobia. Informoval, že tieto otázky p. Štefana Kováčika patria na zasadnutie Valného zhromaždenia ŠK Dolný Hričov a nie na zasadnutie OZ.

P. Štefan Kováčik požiadal o vymazanie svojho mena z internetovej stránky obce, keďže odstúpil z výboru ŠK Dolný Hričov. Ing. Peter Zelník, starosta obce, reagoval, že meno je uvedené v histórii ŠK Dolný Hričov – Výbor ŠK Dolný Hričov od r. 2016 do r. 2018.

**K bodu 18**

**Rekapitulácia prijatých uznesení**

Zapisovateľka Ing. Simona Smolková prečítala prijaté uznesenia č. 126 – 144/2018 z verejného zasadnutia obecného zastupiteľstva konaného dňa 10. 10. 2018.

**K bodu 19**

**Záver**

Ing. Peter Zelník, starosta obce, sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| **Zapisovateľka:** | *Ing. Simona Smolková* | ......................................... |  |
| **Overovatelia:** | *Pavol Ballay* | ......................................... |  |
|  |  |  |  |
|  | *Štefan Hôrečný* | ......................................... |  |

Ing. Peter Zelník

starosta obce

V Dolnom Hričove dňa 10. 10. 2018